בית המשפט בספרד גזר היום (חמישי) על חלוץ אתלטיקו מדריד דייגו קוסטה עונש של שישה חודשי מאסר וקנס של 540 אלף יורו, בגין הונאות מיסים, אחרי שהודה בהאשמות נגדו לפיהם לא דיווח על הכנסות של למעלה מ-5 מיליון יורו בשנת 2014 כאשר עבר לצ'לסי.
בשל החוק הספרדי, המאפשר להמיר מאסר של פחות משנתיים בקנס כספי, החלוץ לא יישב אפילו יום אחד מאחורי סורג ובריח. החוב שלו למס הכנסה מהמעבר הוערך ביותר ממיליון יורו, כשהתביעה במדריד טוענת כי גם העלים מיליון יורו הכנסות מזכויות מדיה. מאתלטיקו נמסר אתמול כי "לפני מספר חודשים דייגו קוסטה הגיע להסכם עם התביעה בספרד וכבר שילם את את הקנס פלוס ריבית". הקולצ'ונרוס סירבו לתת את הקנס לבקשתו של קוסטה וכדי לאפשר לו לשלם אותו, תיתן לו מקדמה למשכורות שלו.